钦定古今图书集成/明伦汇编/闺媛典/第142卷 > 孔世熙妻陈氏
## 钦定古今图书集成/明伦汇编/闺媛典/第142卷 > 孔世熙妻陈氏

按《襄阳府志》：陈氏，光化生员孔世熙妻。适熙二年，生
子永清，方在抱，而熙病革，谓陈曰：“吾不起矣，汝善择
所配，吾不汝恨。”陈大戚，剪发系世熙臂曰：“以此发为
地下相见之证。”世熙没，家贫，既免丧，父兄欲嫁之，陈
誓不至父兄家，勤纺绩，以具翁姑之养。永清稍长，择
师教之。及翁没，事继姑王氏以孝闻。邑令上其事奏
闻旌表。